paragraph_text: Tijekom 1950-ih i 1960-ih queer osobe u SAD-u bile su pod većim pritiskom zakonskog sustava nego što je to bio slučaj u nekim zemljama iza željezne zavjese.Carter 2004, str. 15. Rane homofilne skupine pokušavale su dokazati da se osobe koje nisu heteroseksualne orijentacije mogu uključiti u društvo i nudile su miroljubivo obrazovanje o njihovim pravima. Međutim, posljednje godine 1960-ih bile su burnije jer je u to vrijeme djelovalo mnogo skupina i pokreta čije su metode uključivale direktnu akciju. Ovakva situacija kao i liberalno okruženje Greenwich Villagea stvorili su potrebne uvjete u kojima su se dogodili stonvolski nemiri.